Qashqadaryo viloyatining Qarshi shahrida jinoyat yuz berdi, deb xabar qilmoqda O‘zbekiston Respublikasi IIV Jamoatchilik va ommaviy axborot vositalari bilan aloqalar boshqarmasi. Qayd etilishicha, 14 mart kuni IIBga tushgan ma’lumotlarga ko‘ra, 2016 yil avgust oyidan oktabr oyigacha bo‘lgan vaqt oralig‘ida Geolog MFY Nasaf ko‘chasida yashovchi, 1985 yilda tug‘ilgan J.K. tanishlari - 1985 yilda tug‘ilgan A.T., 1984 yilda tug‘ilgan S.X. va 1986 yilda tug‘ilgan I.I.ni Koreya Respublikasiga yuborishini aytib, aldash yo‘li bilan ishonchiga kirib, ko‘p miqdordagi pullarini olib, bergan va’dasini bajarmay pullarni o‘z ehtiyojlari uchun ishlatib yuborganligi ma’lum bo‘lgan. Natijada J.K. ushlangan.